Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8777

c) üzemelési szempontból lényeges értékeket meghaladó szélváltozások. A küszöb értékeket a meteorológiai hatóságnak kell megállapítania, az illetékes ATS hatósággal és az érintett üzemeltetőkkel együttműködve, figyelembe véve azokat a szélváltozásokat, melyek: 1) használatos futópálya(k) megváltoztatását teszik szükségessé; és 2) jelzik, hogy a futópálya hátszél és keresztszél összetevői a repülőtéren üzemelő tipikus légijármű számára a főbb üzemelési határértéket meghaladják. 2.2.3 Látás Ha a látás várhatóan javul és a 150, 350, 600, 800, 1500 vagy 3000 m értékek közül egyet vagy többet elér, vagy túllép, vagy ha a látás várhatóan romlik és ezen értékek közül egyet vagy többet átlép, a trend típusú leszállási előrejelzésekben jelezni kell a változást: , . Ha jelentős számú járat a látás szerinti repülési szabályok szerint repül, akkor az előrejelzésnek ezen felül jeleznie kell az 5000 m-es értékre való változást vagy ennek átlépését. Megjegyzés. – Helyi rendszeres és különleges jelentésekhez tartozó trend előrejelzésekben a látás a futópálya (futópályák) menti látás előrejelzésre vonatkozik; METAR-hoz és SPECI-hez tartozó trend előrejelzésekben az előrejelzett domináns látásra vonatkozik. 2.2.4 Időjárás jelenségek 2.2.4.1 A trend előrejelzésnek az alábbi időjárási jelenségek vagy azok kombinációi közül egynek vagy többnek, de maximum háromnak, a várható kialakulását, megszűnését vagy intenzitás változását kell jeleznie: – ónos csapadék – mérsékelt vagy heves csapadék (beleértve a záporokat is) – porvihar – homokvihar – a 3.Függelék 4.4.2.3 pontjában felsorolt egyéb időjárási jelenségek, csak akkor, ha várhatóan jelentős változást okoznak a látásban; 2.2.4.2 A trend előrejelzésnek az alábbi időjárási jelenségek vagy azok kombinációi közül egynek vagy többnek, de maximum háromnak, a várható kialakulását, megszűnését kell jeleznie: 2007/70/II. szám 2.2.4.3 A fenti jelenségek várható megszűnését a „NSW” rövidítéssel kell jelezni. – jégkristályok – ónos köd --talajközeli por-, homok- vagy hófúvás – por-, homok- vagy hófúvás – zivatar (csapadékkal vagy csapadék nélkül) – széllökés – tölcsérfelhő (tornádó vagy víztölcsér) 2.2.5 Felhők Ha egy BKN vagy OVC mennyiségű felhőréteg alapjának magassága várhatóan növekszik, és az alábbi értékek közül egyet vagy többet elér, vagy túllép, vagy egy BKN vagy OVC mennyiségű felhőréteg alapjának magassága várhatóan csökken, és ezen értékek közül egyet vagy többet átlép, a trend típusú leszállási előrejelzés trend részében a változást jelezni kell: 30, 60, 150, 300 és 450 m (100, 200, 500, 1000 és 1500 láb). Ha a felhőréteg alapjának magassága 450 m (1500 láb) alatt van, várhatóan az alá süllyed, vagy a fölé emelkedik, akkor a trend típusú leszállási előrejelzések trend részének jelezni kell a felhőzet SKC, FEW vagy SCT-ről BKN-re, vagy OVC-re növekedését, illetve BKN vagy OVC-ről SKC, FEW vagy SC-re csökkenését. Ha nincsen cumulonimbus és nincs felhő 1500 m (5000 láb) alatt, vagy a legmagasabb minimum szektor alatt, amelyik a nagyobb, előrejelezve és a „CAVOK” és „SKC” nem megfelelő, az „NSC” rövidítést kell alkalmazni. 2.2.6 Függőleges látás Ha várható, hogy az égbolt takart marad, vagy azzá változik, és a repülőtéren a függőleges látás megfigyelések rendelkezésre állnak, és a függőleges látás javulását jelezték előre, és ez eléri, vagy meghaladja a 0, 60, 150 vagy 300 m (100, 200, 500 vagy 1000 láb). értékek egyikét, vagy közülük többet, vagy ha a függőleges látás romlása van előrejelezve, és ez ezen értékek közül egyet vagy többet átlép, a trend típusú leszállási előrejelzés trend részének jeleznie kell a változást: 3 2.2.7 Kiegészítő kritériumok A 2.2.2 - 2.2.6 pontokban megadottakon kívül helyi repülőtéri üzemelési minimumokon alapuló változás jelzési kritériumokat a meteorológiai hatóság és az érintett üzemeltető(k) megállapodásának megfelelően kell alkalmazni. 2.3 Változás jelzők használata 2.3.1 Ha változás bekövetkezése várható, a trend előrejelzésnek a „BECMG” vagy „TEMPO” jelzések egyikével kell kezdődnie. 2.3.2 A „BECMG” változásjelzőt kell használni olyan változások előrejelzésének leírásához, ahol az időjárási körülmények szabályos vagy szabálytalan ütemben várhatóan elérnek, vagy átlépnek meghatározott értékeket. Azt az időszakot, vagy azt az időpontot, ami alatt, vagy amikor a változás bekövetkezését előrejelzik, az „FM”, „TL” vagy AT” rövidítések megfelelő használatával, valamint ezeket követően egy órákból és percekből álló időcsoporttal jelezni kell. Ha a változás az előrejelzés 2007/70/II. szám szerint trend előrejelzés kezdete és vége közötti időszakban teljes mértékben végbemegy, a változás kezdetét és végét az „FM”, illetőleg „TL” rövidítésekkel és ezeket kiegészítő időcsoportokkal kell jelezni. Ha a változás az előrejelzés szerint a trend előrejelzés kezdeti időpontjában kezdődik el, de még annak vége előtt befejeződik, az „FM” rövidítést és a hozzá kapcsolódó időcsoportot ki kell hagyni és csak a „TL”-t és a hozzá kapcsolódó időcsoportot kell használni. Ha a változás az előrejelzés szerint a trend előrejelzés érvényességi időszakában kezdődik meg és ezen időszak végének időpontjában fejeződik be, a „TL” rövidítést és a hozzá kapcsolódó időcsoportot ki kell hagyni és csak az „FM”-t és a hozzá kapcsolódó időcsoportot kell használni. Ha a változás az előrejelzés szerint a trend előrejelzés érvényességi időszaka alatti valamely időpontban történik, az „AT” rövidítést és a hozzá kapcsolódó időcsoportot kell használni, például: „BECMG AT 1100” (METAR kód formában és rövidített köznyelven egyaránt). Ha a változás az előrejelzés szerint a trend előrejelzés időszakának kezdetekor kezdődik és az időszak végén fejeződik be, vagy ha a változás az előrejelzés szerint a trend előrejelzés időtartama alatt megtörténik, de az időpont bizonytalan, az „FM”, „TL” vagy „AT” rövidítéseket és az ezekhez kapcsolódó időcsoportokat ki kell hagyni és egyedül a „BECMG” változásjelzőt kell használni. 2.3.3 A „TEMPO” változásjelzőt kell használni olyan átmeneti időjárás ingadozások előrejelzésének leírásához, melyeknél az egyes változások meghatározott értékeket egy óránál rövidebb időtartamon keresztül érnek el, vagy lépnek át és az ingadozások összességükben az előrejelzés szerint az előrejelzési időszak felénél rövidebb időszakot fednek le. Azt az időszakot, amely alatt az átmeneti ingadozások az előrejelzés szerint fennállnak, az „FM” és/vagy „TL” rövidítések megfelelő használatával, valamint ezeket követően egy órákból és percekből álló időcsoporttal kell jelezni. Ha az átmeneti időjárás változások az előrejelzés szerint a trend előrejelzés kezdete és vége közötti időpontok között teljes mértékben végbemegy, az átmeneti ingadozások kezdetét és végét az „FM”, illetőleg a „TL” rövidítésekkel és ezeket kiegészítő időcsoportokkal kell jelezni. Ha az átmeneti ingadozások időszaka az előrejelzés szerint a trend előrejelzés kezdeti időpontjában kezdődik el, de befejeződik még annak vége előtt, az „FM” rövidítést és a hozzá kapcsolódó időcsoportot ki kell hagyni és csak a „TL”-t és a hozzá kapcsolódó időcsoportot kell használni. Ha az átmeneti ingadozások időszaka az előrejelzés szerint a trend előrejelzés érvényességi időszakában kezdődik és ezen időszak végének időpontjában befejeződik, a „TL” rövidítést és a hozzá kapcsolódó időcsoportot ki kell hagyni és csak az FM-t és a hozzá kapcsolódó időcsoportot kell használni. Ha az átmeneti ingadozások időszaka az előrejelzés szerint a trend előrejelzés időszakának kezdetekor kezdődik és az időszak végén fejeződik be, az „FM” és „TL” rövidítéseket és a hozzájuk kapcsolódó időcsoportokat ki kell hagyni és egyedül a „TEMPO” változásjelzőt kell használni. 2.4 Valószínűségi jelző használata A „PROB” jelző nem alkalmazható trend típusú leszállási előrejelzésekben.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes